নীল ডেগ্রিস টাইসন : এই হল তুমি,
আমি এবং তোমার কুকুরের গল্প ।
( নেকড়ে ডাকছে )
এক সময় ছিল, খুব বেশী আগে নয়...কুকুরদের আবির্ভাবের আগে ।
এদের অস্তিত্ব ছিল না ।
এখন তো বড়, ছোট, চুপচাপ বসে থাকা,
পাহারাদার, শিকারী,
তুমি চাইতে পার এমন সকল ধরণের কুকুর রয়েছে ।
কিভাবে এমনটা ঘটল ?
শুধু কুকুর নয়,
কোথা থেকে জীবিত প্রাণীদের
সকল ভিন্ন ভিন্ন প্রজাতির আবির্ভাব ঘটল ?
এই প্রশ্নের উত্তর হল একটি রূপান্তরকারী শক্তি যা অনেকটা
রূপকথা বা পৌরাণিক কাহিনী থেকে উঠে আসা কোন কিছুর মত ।
কিন্তু এটা এমন কোন কিছু নয় ।
বাংলা অনুবাদ ও সাবটাইটেল নির্মান: অদ্বিত কান্তি রাউৎ ।
চলো ফিরে যাই ৩০,০০০ বছর পেরিয়ে কুকুরদের আবির্ভাবের আগে এক সময়ে,
যখন আমাদের পূর্বপুরুষগণ সর্বশেষ বরফযুগের
অন্তহীন শীতের মধ্যে বসবাস করছিলেন ।
আমাদের পূর্বপুরুষগণ ছিলেন যাযাবর, তারা ছোট ছোট দলে বিভক্ত হয়ে বাস করতেন ।
নক্ষত্রদের নীচে তারা শুতেন ।
রাতের আকাশ ছিল তাদের গল্পের বই, বর্ষপঞ্জি,
বেঁচে থাকার একটা নির্দেশনা বিবরণী ।
এটা তাদের বলত কখন বেশী ঠান্ডা পড়বে,
কখন জংলী শস্য পাকবে,
কখন ক্যারিবও (এক ধরণের বল্গা হরিণ) এবং মহিষের দল কাছ দিয়ে যাবে ।
তাদের কাছে ঘর বলতে পুরো পৃথিবী বুঝত ।
কিন্তু তারা অন্য ক্ষুধার্থ পশুদের ভয়ে বসবাস করতেন । যেমন ....
পাহাড়ী সিংহ এবং ভাল্লুক
যেগুলো তাদের সাথে প্রতিযোগীতা করত একই শিকারের জন্য
এবং দলের মধ্যে সবচেয়ে দুর্বলদের অপহরণ এবং খেয়ে ফেলার জন্য
নেকড়েগুলো হুমকিস্বরূপ ছিল ।
সকল নেকড়েই হাড্ডি পেতে চায়
কিন্তু এদের বেশীরভাগই মানুষের কাছে আসতে ভয় পায় ।
এদের রক্তে থাকা স্ট্রেস হরমোনের উচ্চ মাত্রার কারণে
তাদের এই ভয় ।
টিকে থাকার ব্যাপার এটা ।
কারণ মানুষের খুব বেশী কাছে আসা প্রাণঘাতী হতে পারে ।
কিন্তু প্রাকৃতিক বৈচিত্রতার কারণে কিছু নেকড়ের
ঐসব হরমোন কম মাত্রায় ছিল ।
যা তাদের মানুষের প্রতি কম ভীত করেছে ।
এই নেকড়েটি যা আবিস্কার করেছে তা
এর পূর্বপুরুষদের একটি শাখা বের করেছিল
১৫,০০০ বছর আগে ........
টিকে থাকার একটা অসাধারণ উপায় ;
মানুষের পোষ মানা ।
মানুষকে শিকার করতে দাও, তাদের জন্য হুমকি হয়ো না,
এবং তারা তোমাকে তাদের আবর্জনা, উচ্ছিস্ট খুটে খুটে খেতে দিবে ।
তুমি নিয়মিত বেশী খাবার পাবে, বেশী সন্তান ছেড়ে যাবে,
এবং ওসব সন্তানরা তোমার ধারা অনুসরণ করবে ।
গৃহপালিত হবার এই নির্বাচন
প্রত্যেক প্রজন্মের সাথে আরো শক্তিশালী হয়ে গেছে ।
যদ্দিন না বন্য নেকড়েদের সেই শাখা বিবর্তিত হয়
কুকুরে ।
তুমি একে ''বন্ধুত্বপূর্ণ বেঁচে থাকা'' বলতে পারো ।
এটা মানুষের জন্যও ভাল লাভদায়ক ছিল ।
আবর্জনাখোর কুকুরগুলো শুধু একটা পরিস্কারকর্মী দলই ছিল না,
তারা নিরাপত্তার কাজও করত ।
এই আন্তঃপ্রজাতীয় বন্ধুত্ব সময়ের সাথে এগিয়ে যাবার সাথে সাথে
কুকুরদের চেহারাও বদলাতে লাগল ।
সৌন্দর্য হয়ে উঠল একটা নির্বাচনী সুবিধা ।
তুমি যত আদুরে হবে, তোমার তত বেশী সুযোগ মিলবে
বাঁচার এবং অন্য প্রজন্মে তোমার জিন পাঠিয়ে দেবার ।
যা শুরু হয়েছিল পারস্পরিক উপকারের জন্য একটা সমঝোতা হিসেবে
পরিণত হল একটা বন্ধুত্বে, যেটা সময়ের সাথে আরো গভীর হয়ে উঠল ।
পরবর্তীতে কি ঘটে দেখার জন্য,
২০,০০০ বছর আগে চলো আমাদের দূরবর্তী পূর্বপুরুষদের ছেড়ে
চলো যাই কোন এক নিকট অতীতে ভ্রমণ করতে
বরফ যুগের এক মধ্যবিরতির সময়ে ।
জলবায়ুর এই বিরতি একটা বিপ্লবের সূচনা করে ।
ঘুরে বেড়ানোর বদলে লোকজন এক জায়গায় বাস করতে লাগল ।
পৃথিবীতে এক নতুন জিনিস সামনে আসল ... গ্রাম ।
লোকজন এখনও শিকার এবং সংগ্রহ করত,
কিন্তু এখন তারা খাদ্য ও বস্ত্র উৎপাদন করতে লাগল
এবং কৃষিকাজও শুরু করল ।
নেকড়েরা তাদের স্বাধীনতা হস্তান্তর করল
নিয়মিত খাদ্য পাবার বিনিময়ে ।
নেকড়েরা তাদের সঙ্গী চয়ন করার অধিকার ছেড়ে দিল ।
এখন মানুষ তাদের জন্য চয়ন করে দিত ।
মানুষেরা ক্রমাগত মারতে লাগল এমন কুকুরদের যেগুলোকে প্রশিক্ষিত করা যেত না;
যেগুলো খাওয়ানোর সময় হাতে কামড় দিয়ে দিত ।
তারা সেসব কুকুরদেরই পালন করত যেসব কুকুরগুলো তাদের খুশি রাখত ।
তারা সেসব কুকুরদের যত্ন করত যেসব কুকুর তাদের আদেশ পালন করত ...
শিকার করত, দল সামলাত, পাহারা দিত, পরিবহন করত,
সঙ্গ দিত ।
প্রতিবার প্রসব থেকে
মানুষ সেই বাচ্চাগুলোই নির্বাচন করত যেগুলো তারা সবচেয়ে বেশী পছন্দ করত ।
অনেক প্রজন্ম পরে কুকুরেরা বিবর্তনের ধারায় আবির্ভূত হল ।
এ ধরণের বিবর্তনকে বলা হয় ''কৃত্তিম নির্বাচন''
অথবা ব্রীডিং ।
নেকড়েদের কুকুরে পরিণত করে প্রথমবার
আমরা মানুষ বিবর্তনকে আমাদের নিজেদের হাতে নিয়ে নিয়েছিলাম ।
আমরা তখন থেকে এমনভাবে রূপ দান করে যাচ্ছি
আমাদের প্রয়োজনীয় পশু এবং গাছপালার সাথে ।
মহাজাগতিক সময়ের চোখের পলকে, মাত্র ১৫,০০০ থেকে ২০,০০০ বছরে
আমরা ধূসর নেকড়েদের পরিবর্তন করে দিয়েছি
সকল ধরণের কুকুরে যাদের আমরা ভালবাসি ।
চিন্তা করে দেখো
তুমি যত কুকুরের বাচ্চা দেখেছো
মানুষের হাতে তৈরি হয়েছিল ।
আমাদের অনেক বেস্ট ফ্রেন্ড, সবচেয়ে জনপ্রিয় বংশধরগুলো
শেষ কয়েক শতকেই সৃষ্টি হয়েছিল ।
বিবর্তনের অসামান্য ক্ষমতা
হিংস্র ক্ষুধার্থ নেকড়েদের পরিণত করেছিল
বিশ্বাসী কুকুরে বদলে দিয়েছিল ...
যারা দলকে রক্ষা করে এবং নেকড়েদের দূরে ভাগিয়ে দেয় ।
কৃত্তিম নির্বাচন নেকড়েদের কুকুরে
এবং বন্য ঘাসগুলোকে গম ও ভূট্টায় পরিণত করেছিল ।
বস্তুত, প্রায় সকল গাছপালা এবং পশু যা আমরা আজ খাই
একটা বন্য ও খাওয়ার অযোগ্য পূর্বপুরুষ থেকে সেগুলোর উদ্ভব ঘটেছিল ।
যদি কৃত্তিম নির্বাচন মাত্র ১০,০০০ থেকে ১৫,০০০ বছরে
এমন অসামান্য পরিবর্তন আনতে পারে,
তবে প্রাকৃতিক নির্বাচন শত কোটি বছর ধরে ক্রিয়া করে
কিই না করতে পারে ?
উত্তর হল জীবনের সকল সৌন্দর্য এবং বৈচিত্র্য ।
প্রাকৃতিক নির্বাচন কিভাবে কাজ করে ?
আমাদের কল্পনার মহাকাশযান আমাদেরকে স্থান ও কালের যেকোন জায়গায় নিয়ে যেতে পারে,
এমনকি লুকোনো ক্ষুদ্র ব্রহ্মান্ডে
যেখানে এক ধরণের জীবন অন্য ধরণের জীবনে পরিবর্তিত হতে পারে ।
এসো, আমার সাথে ।
দেখে যদিও মনে হয় না,
কিন্তু আমরা একটা বরফ যুগে বাস করছি
শেষ বিশ লক্ষ বছর ধরে ।
শুধু একটা দীর্ঘ বিরতি চলছে ।
এই বিশ লক্ষ বছরের বেশীরভাগ সময় জুড়েই
জলবায়ু ঠান্ডা ও শুষ্ক আছে ।
উত্তর মেরুর বরফাচ্ছাদন দক্ষিণে অনেকদূর পর্যন্ত সম্প্রসারিত ছিল
আজকের তুলনায় ।
ঐসব দীর্ঘ ঠান্ডা হিমকালে
যখন শীতকালীন বরফে জমে যাওয়া সমুদ্র দক্ষিণ মেরু থেকে
একেবারে নীচের দিকে লস এঞ্জেলেস পর্যন্ত ব্যাপ্ত ছিল ।
বিশালাকার ভাল্লুক আয়ারল্যান্ডের বরফময় এলাকায় ঘুরে বেড়াচ্ছিল ।
একে দেখে মনে হচ্ছে একটা সাধারণ ভাল্লুক
কিন্তু অসাধারণ কিছু তার ভিতর ঘটছে ।
এমনকিছু যা একটা নতুন প্রজাতির জন্ম দিবে ।
এটা দেখতে হলে,
আমাদের খুব ক্ষুদ্র এক পরিসরে নেমে যেতে হবে,
কোষীয় স্তরে,
যাতে আমরা ভাল্লুকটির প্রজনন ব্যবস্থা অনুসন্ধান করতে পারি ।
হৃদয়ের মধ্য দিয়ে আমরা সাক্লেভিয়ান ধমনীর রাস্তা নেব
প্রায় সেখানে পৌঁছে গেছি ।
এগুলো হল তার কিছু ডিম ।
ডিমগুলোর যে কোন একটায় কি ঘটছে দেখার জন্য
আমাদের আরো ছোট হতে হবে ।
আমাদের ছোট হতে হবে আণবিক স্তরে যাবার জন্য ।
আমাদের কল্পনার যান এখন এত ছোট
তুমি এরকম দশ লক্ষ যান একটা বালির দানার মধ্যে এটে দিতে পারো ।
ওসব গ্লাইডারের উপর দিয়ে ভারসাম্য রক্ষা করে চলা লোকগুলোকে দেখছো ?
এরা কিনেসিন নামক প্রোটিন ।
এই কিনেসিনগুলো পরিবহন দলের অংশ
যেগুলো কোষের চারপাশে মালপত্র বহন করতে ব্যস্ত ।
তারা দেখতে কত আজব ।
এখনও এই ক্ষুদ্র জীবগুলো এবং তাদের মত সত্ত্বাগুলো
প্রতিটা জীবিত কোষের অংশ, এমনকি তোমার মধ্যে থাকা প্রতিটি কোষেরও ।
যদি জীবনের একটা আশ্রয়স্থল থাকে,
এটা এখানেই নিউক্লিয়াসের মধ্যে যেটা আমাদের DNA ধারণ করে
জেনেটিক কোডের প্রাচীন পুঁথি ।
এটা লেখা হয় এমন একটা ভাষায় যা সব জীবন পড়তে পারে ।
DNA হল একটা লম্বা প্যাচানো মই আকৃতির
বা দ্বৈত কুন্ডলী আকৃতির অণু ।
মইয়ের ধাপগুলো চারটা ভিন্ন প্রকারের
অপেক্ষাকৃত ক্ষুদ্র অণু দ্বারা তৈরি ।
এগুলো জেনেটিক বর্ণমালার বর্ণ ।
এই বর্ণগুলোর বিশেষ সজ্জা
সকল জীবিত জিনিসকে নির্দেশাবলী প্রদান করে,
তাদের বলে কিভাবে বাড়তে হবে, চলতে হবে, হজম করতে হবে,
পরিবেশকে অনুভব করতে হবে, আরোগ্য লাভ করতে হবে, বংশবৃদ্ধি করতে হবে ।
DNA এর দ্বৈত কুন্ডলী একটা আণবিক যন্ত্র
দশ হাজার কোটি অংশ নিয়ে গঠিত, যাদের বলা হয় পরমাণু ।
তোমার DNA এর একটা একক অণুতে যত সংখ্যক পরমাণু থাকে
একটা সাধারণ ছায়াপথেও তত তারা থাকে ।
এটা কুকুরের, ভাল্লুকের
এবং প্রতিটা জীবিত জিনিসের জন্য
একইরকম সত্য ।
আমরা, আমাদের প্রত্যেকেই একটা ক্ষুদ্র মহাবিশ্ব ।
DNA বার্তা প্রতিলিপি তৈরি করে এক কোষ থেকে আরেক কোষ,
এক প্রজন্ম থেকে আরেক প্রজন্মে
অত্যন্ত যত্ন সহকারে পৌঁছানো হয় ।
নতুন DNA অণুর জন্ম হয় যখন একটা প্যাচখোলা প্রোটিন
দ্বৈত কুন্ডলীর তন্তু দু'টিকে আলাদা করে,
ধাপগুলোকে ভাগ করে ফেলে ।
নিউক্লিয়াসের তরলের ভিতর
জেনেটিক কোডের আণবিক অক্ষর স্বাধীনভাবে ভেসে বেড়ায় ।
কুন্ডলীর প্রতিটি তন্তু তার হারানো সঙ্গীর প্রতিলিপি তৈরি করে,
ফলে দু'টি অভিন্ন DNA অনু তৈরি হয় ।
এভাবে জীবন জিনসমূহ পুনুরুৎপাদন করে এবং এদের প্রেরণ করে
এক প্রজন্ম থেকে পরবর্তী প্রজন্মে ।
যখন একটি জীবিত কোষ দু'ভাগে বিভক্ত হয়,
প্রতিটা অংশ DNA এর একটা সম্পূর্ণ প্রতিলিপি সাথে নিয়ে যায় ।
একটা বিশেষ ধরনের প্রোটিন মুদ্রন সংশোধন করে এটা নিশ্চিত করতে
যেন কেবলমাত্র সঠিক বর্ণগুলোই গৃহীত হয়
যাতে DNA সঠিকভাবে প্রতিলিপিকৃত হয় ।
কিন্তু কেউ নিখুঁত নয় ।
কদাচিৎ, একটা মুদ্রন সংশোধনের ভুল এড়িয়ে যায়,
জেনেটিক নির্দেশাবলীর মধ্যে একটা ছোট, এলোমেলো পরিবর্তন ঘটে যায় ।
একটা মিউটেশন ঘটেছে ভাল্লুকটির ডিম্বকোষে ।
এরকম ক্ষুদ্র একটা এলোমেলো ঘটনার পরিনতি
হতে পারে অনেক বড় একটা পরিসরে ।
এই মিউটেশন পশমের রং নিয়ন্ত্রনকারী জিনে পরিবর্তন ঘটায় ।
এটা ভাল্লুকের সন্তানের পশমে
কালো রঞ্জক উৎপাদনে প্রভাব ফেলবে ।
বেশীরভাগ পরিব্যক্তিই ক্ষতিকারক নয় ।
কিছু প্রাণঘাতী ।
কিন্তু একেবারে সামান্য কিছু শুধুই ভাগ্যের জোরে একটা জীবকে দিতে পারে
প্রতিযোগীতার উপর এক গুরুতর সুবিধা ।
এক বছর চলে গেছে ।
আমাদের ভাল্লুক এখন মা ।
ঐ মিউটেশনের ফলে
তার দু'টা শাবকের মধ্যে একটা সাদা ত্বক নিয়ে জন্মেছে ।
যখন শাবকগুলো নিজের উপর নির্ভর করে ঝুঁকি নেবার মত যথেষ্ট বড় হয়
কোন ভাল্লুকটি নিশ্চিন্ত শিকারের উপর ঝাপিয়ে পড়তে
বেশী সমর্থ হবে ?
বাদামী ভাল্লুকটি বরফের মধ্যে এক মাইল দূর থেকেও দেখা যাবে ।
সাদা ভাল্লুকটা তার নিজের বিশেষ ধরণের জিনের উপর নির্ভর করে
উন্নতি করে এবং এগিয়ে যায় ।
এটা বারবার ঘটে ।
কয়েক সফল প্রজন্ম ধরে
সাদা পশমের জন্য দায়ী জিন ছড়িয়ে পড়ে
উত্তর মেরুর ভাল্লুকদের সমগ্র গোষ্ঠীতে ।
কালো পশমের জন্য দায়ী জিন হেরে যায়
টিকে থাকার প্রতিযোগীতায় ।
মিউটেশন পুরোপুরি লক্ষ্যহীনভাবে এবং সর্বদাই ঘটে ।
কিন্তু পরিবেশ সেগুলোকে পুরস্কৃত করে
যেগুলো টিকে থাকার সুযোগ বৃদ্ধি করে ।
এটা প্রাকৃতিকভাবে নির্বাচন করে
টিকে থাকার জন্য অধিকতর যোগ্য জীবিত জিনিসদের ।
এই বাছাই উদ্দেশ্যহীন নির্বাচনের বিপরীত হয় ।
দুই গোষ্ঠীর ভাল্লুক পৃথক হয়ে গিয়েছিল
এবং হাজার বছরের ব্যবধানে
ভিন্ন বৈশিষ্ট্যে বিকশিত হয়েছিল যা তাদের আলাদা করে দেয় ।
তারা ভিন্ন প্রজাতি হয়ে গিয়েছিল ।
এটাই চার্লস ডারউইন বুঝিয়েছিলেন
তাঁর ''প্রজাতির উৎপত্তি'' বই দ্বারা ।
একটা একক ভাল্লুক বিকশিত হয় না
ভাল্লুকের জনগোষ্ঠী বিকশিত হয় প্রজন্ম ধরে ।
যদি মেরুবর্তী বরফ বৈশ্বিক উষ্ণায়নের দরুন
কমে যেতে থাকে, মেরু ভাল্লুক বিলুপ্ত হয়ে যেতে পারে ।
তারা বাদামী ভাল্লুক দ্বারা প্রতিস্থাপিত হবে,
যারা এখনকার তুষারমুক্ত পরিবেশে ভালরকম অভিযোজিত ।
এটা কুকুরদের গল্প থেকে ভিন্ন একটা গল্প ।
কোন পালক এসব পরিবর্তনকে নির্দেশনা দেয়নি ।
এর বদলে, পরিবেশ নিজেই তাদের বাছাই করে ।
এটা হল প্রাকৃতিক নির্বাচনের মাধ্যমে বিবর্তন,
বিজ্ঞানের ইতিহাসে সবচেয়ে বৈপ্লবিক ধারণা ।
ডারউইন ১ম এই ধারণার পক্ষে প্রমাণ উপস্থাপন করেছিলেন ১৮৫৯ সালে ।
এর ফলে শুরু হওয়া হইচই কখনোই থামেনি ।
কেন ?
,''আমাদের এবং বানরদের পূর্বপুরুষ এক'' এই চিন্তায়
যে অস্বস্তিকর যন্ত্রনা হয় তা আমরা সবাই বুঝি ।
আত্মীয়ের মত কেউ তোমাকে বিব্রত করতে পারে না ।
আমাদের সবচেয়ে কাছের আত্মীয় শিম্পাঞ্জী,
লোকজনের সামনে এরা বারবার বেমানান আচরণ করে ।
তাই মানুষদের নিজেদের তাদের থেকে দূরত্ব রাখার চেষ্টা
একটা বোধগম্য বিষয় ।
গতানুগতিক বিশ্বাসের একটা মূল সিদ্ধান্ত
হল যে আমরা অন্য প্রাণীদের থেকে
আলাদাভাবে তৈরি হয়েছিলাম ।
এটা বুঝা সহজ যে কেন এই ধারণা টিকে রয়েছে ।
এটা আমাদের স্বতন্ত্র অনুভব করায় ।
কিন্তু গাছের সাথে আমাদের আত্মীয়তার সম্পর্কে তোমার কি মত ?
এটা তোমাকে কেমন অনুভব করায় ?
ঠিক আছে, এখানে ওক গাছের DNA এর একটা ছিন্ন অংশ রয়েছে।
এটাকে একটা বরকোড মনে করো ।
জীবনের কোডে লেখা নির্দেশাবলী
গাছকে বলে কিভাবে চিনি হজম করতে হয় ।
এখন একে আমার DNA এর একই অংশের সাথে তুলনা করা যাক ।
DNA মিথ্যা বলে না ।
এই গাছ এবং আমি-- বহু আগে হারিয়ে যাওয়া আত্মীয় ।
শুধু গাছ নয়,
তুমি যদি আরো পিছনে যাও তাহলে দেখবে যে আমরা
একই পূর্বপুরুষ থেকে এসেছি ।
প্রজাপতি,
ধুসর নেকড়ে,
মাশরুম,
হাঙর,
ব্যাকটেরিয়া,
চড়ুই
কি পরিবার !
বার কোডের অন্যান্য অংশগুলো ভিন্ন ভিন্ন প্রজাতিতে ভিন্ন ভিন্ন হয় ।
এটাই একটা পেঁচা এবং একটা অক্টোপাসের মধ্যে পার্থক্য তৈরি করে ।
যদি তোমার একজন অভিন্ন জমজ না থাকে,
মহাবিশ্বে আর কারোরই
তোমার মত হুবুহু একই DNA থাকবে না ।
অন্য প্রজাতিদের মধ্যে জিনগত পার্থক্য
প্রাকৃতিক নির্বাচনের জন্য কাঁচামাল জোগান দেয় ।
পরিবেশ নির্বাচন করে কোন জিন টিকে থাকবে এবং সংখ্যাবৃদ্ধি করবে ।
জেনেটিক নির্দেশাবলীর প্রশ্ন যখন আসে
জীবনের সবচেয়ে মৌলিক কার্যাবলীর জন্য
যেমন চিনি হজম করার ক্ষেত্রে আমরা এবং অন্যান্য প্রজাতি
প্রায় একই ।
কারণ ঐসব কার্যাবলী জীবনের ক্ষেত্রে অত্যন্ত প্রয়োজনীয়
এগুলো বিকশিত হয়েছিল বিভিন্ন জীবিত প্রাণী
পরস্পর থেকে আলাদা হবার অনেক আগেই ।
এই হল আমাদের জীবন বৃক্ষ ।
বিজ্ঞান আমাদের পক্ষে সম্ভব করছে
পৃথিবীর জীবনের সকল প্রজাতির জন্য
এই পরিবার বৃক্ষ নির্মান করা ।
নিকটস্থ জেনেটিক আত্মীয় গাছের একই শাখায় অবস্থিত,
যেখানে বেশী দুঃসম্পর্কের আত্মীয়রা অনেক দূরে ।
প্রতিটা পল্লব একটা জীবিত প্রজাতি ।
গাছের কান্ড পৃথিবীর সমস্ত জীবনের
অভিন্ন পূর্বপুরুষদের নির্দেশ করে ।
জীবনের উপাদান এত নমনীয় যে
একবার যখন শুরু হয়ে গেল পরিবেশ এটাকে ঢালাই করল
বিভিন্ন রূপের এক বিস্ময়কর বৈচিত্র্যে --
আমরা এখানে যত দেখাতে পারি তার তুলনায় দশ হাজার গুণ বেশী ।
জীববিজ্ঞানীরা এক গুবরে পোকারই পাঁচ লাখ
ভিন্ন ভিন্ন প্রজাতি তালিকাভুক্ত করেছেন ।
ব্যাকটেরিয়ার অসংখ্য জাতের
উল্লেখ করাই অসম্ভব ।
উদ্ভিদ এবং প্রাণীর বহু লক্ষ
প্রজাতি রয়েছে যাদের বেশীরভাগ
বিজ্ঞানের কাছে অজানা ।
চিন্তা করো, পৃথিবীর জীবনের বহু রূপের সাথে
আমাদের এখনো যোগাযোগ করা বাকি আছে ।
এই একটা ছোট গ্রহতেই
কত ধরণের জীবন ।
জীবন বৃক্ষ সবদিকে নিজের বিস্তার ঘটায়,
জীবন বৃক্ষ কার্যক্ষম যেকোন কিছুর খোঁজ করে এবং নিজের কাজে লাগায়,
নতুন পরিবেশ এবং নতুন সুযোগ
সৃষ্টি করে নতুন জীবনের জন্য ।
জীবন বৃক্ষ সাড়ে তিনশ কোটি বছর পুরোনো ।
এমন একটা চিত্তাকর্ষক নাটক মঞ্চস্থ করার উপায়
উন্নত করার জন্য এই সময় অনেক ।
বিবর্তন একটা প্রাণীকে একটা গাছের
ছদ্মবেশ দিতে পারে...
হাজার প্রজন্ম লেগে যায়
একটা জটিল আবরণ উদ্ভাবন করতে
যেটা শিকার খুঁজে বেড়ানো
শিকারীদের বোকা বানাবে ।
অথবা এটা একটা গাছকে একটা প্রাণীর ছদ্মবেশ দেয়
এমনভাবে মুকুল বিকশিত করে যেন তা একটা বোলতার উপস্থিতির রূপ নেয়--
অর্কিড এভাবে আসল বোলতাদের বোকা বানিয়ে তাদের দিয়ে পরাগায়ন ঘটায় ।
এটা প্রাকৃতিক নির্বাচনের অসাধারণ
রূপ পরিবর্তন ক্ষমতা ।
বিশাল জীবন বৃক্ষের ঘন জট পাকানো ডালসমূহে
তোমার অবস্থান এখানে ।
অগণিত লক্ষ লক্ষ শাখার মধ্যে একটা ছোট্ট শাখায় ।
বিজ্ঞান প্রকাশ করে যে, পৃথিবীর সকল জীবনের মূলসুর একটাই।
ডারউইন আবিস্কার করেছিলেন বিবর্তনের আসল কার্যপদ্ধতি ।
প্রচলিত বিশ্বাস ছিল যে জীবনের
জটিলতা এবং বৈচিত্র্যতা অবশ্যই একজন
বুদ্ধিমান নকশাকারের কাজ যে কিনা এসব লক্ষ ভিন্ন ভিন্ন
প্রজাতির প্রত্যেকটি আলাদাভাবে সৃষ্টি করেছিলেন ।
জীবিত জিনিস নির্দেশনাহীন বিবর্তনের
ফসল হবার পক্ষে অত্যন্ত জটিল ।
মানুষের চোখের কথাই বিবেচনা করো,
জটিলতার এক অসাধারণ শিল্পকর্ম ।
এর প্রয়োজন একটা কর্ণিয়া,
আইরিস, লেন্স, রেটিনা,
অক্ষিস্নায়ু, পেশী,
ছবি ফুটিয়ে তুলতে ব্যবহৃত
মস্তিস্কের বিস্তৃত স্নায়বিক নেটওয়ার্কের কথা তো বাদই দিলাম ।
এটা আজ অব্দি মানুষ নির্মিত যেকোন যন্ত্রের
চেয়ে বেশী জটিল ।
অতএব বিষয়টি বিতর্কিত ছিল,
মানবচক্ষু চেতনাহীন বিবর্তনের
ফসল হতে পারে না ।
এটা সত্য কিনা জানতে হলে আমাদের সময় পাড়ি দিয়ে যেতে হবে
এমন এক দুনিয়ায় যখন দেখার জন্য চোখ ছিল না ।
শুরুতে
জীবন ছিল অন্ধ ।
চারশ কোটি বছর আগে
যখন দেখার জন্য চোখ ছিল না
তখন আমাদের দুনিয়া এরকম দেখাত ।
যদ্দিন না কয়েক কোটি বছর পার হল
আর তখন একদিন
এক ব্যাকটেরিয়ার DNA এর মধ্যে
একটা আণুবীক্ষণিক অনুলিপি ত্রুটি ঘটল ।
এই লক্ষ্যহীন মিউটেশন ঐ অনুজীবকে
একটা প্রোটিন অনু দিল যেটা সূর্যালোক গ্রহণ করত ।
জানতে চাও, আলোক সংবেদী ব্যাকটেরিয়ার কাছে
দুনিয়া কেমন দেখাত ?
পর্দার ডানদিকে তাকাও ।
মিউটেশনগুলো এলোমেলোভাবে ঘটছিল,
যেমনটা জীবিত জিনিসের যেকোন গোষ্ঠীতে সর্বদাই ঘটে থাকে ।
আরেকটা মিউটেশনের কারণে
অন্ধকার ব্যকটেরিয়া তীব্র আলো থেকে পালিয়ে বেড়াতে থাকে ।
এখানে কি ঘটছে ?
রাত আর দিন ।
যেসব ব্যাকটেরিয়া আলো থেকে অন্ধকার পার্থক্য করতে পারত
তারা অন্যান্য ব্যাকটেরিয়ার উপর একটা চূড়ান্ত সুবিধা পেল ।
কেন ?
কারণ দিনের বেলা প্রখর অতি বেগুনী রশ্মি নিয়ে আসত
যা DNA এর ক্ষতি করে ।
সংবেদনশীল ব্যাকটেরিয়া এই তীব্র আলো থেকে পালিয়ে বেড়াত
অন্ধকারে তাদের DNA নিরাপদে বিনিময় করার জন্য ।
এরা তলদেশে থাকা ব্যাকটেরিয়াদের তুলনায়
বেশী সংখ্যায় বাড়তে লাগল ।
সময়ের সাথে ঐসব আলোক সংবেদী প্রোটিন
অধিক অগ্রসর এককোষী জীবের
একটা রঞ্জক স্থানে পুঞ্জীভূত হয়েছিল ।
এতে ব্যাকটেরিয়াদের পক্ষে আলো খুঁজে বের করা সম্ভব হয়েছিল,
একটা অভূতপূর্ব সুবিধা
এক ধরণের জীবের জন্য যারা সূর্যালোক ব্যবহার করে খাদ্য তৈরি করে ।
একটা ফ্ল্যাটওয়ার্ম দুনিয়াকে এরকম দেখত ।
এই বহুকোষী জীব
রঞ্জক স্থানের মধ্যে একটা খাঁজ তৈরি করেছিল ।
এই বাটি আকৃতির গর্ত
প্রাণীটিকে আলো থেকে ছায়া পার্থক্য করতে সাহায্য করেছিল
যাতে প্রাণীটি তার কাছাকাছি কোন বস্তুর উপস্থিতি,
সেই সাথে যেগুলো খাওয়া যায় এবং যেগুলো তাকে খেতে পারে সেগুলো আবছাভাবে বুঝতে পারে ।
একটা অসাধারণ সুবিধা ।
পরবর্তীতে জিনিস একটু পরিস্কার হল ।
খাঁজ গভীর হল
এবং একটা ছোট্ট ফাঁকবিশিষ্ট কোটরে পরিণত হল ।
হাজার হাজার প্রজন্ম পরে
প্রাকৃতিক নির্বাচন ধীরে ধীরে চোখ গঠন করছিল
ফাঁকটি একটা একটা পিনহোলে সংকুচিত হল
যা রক্ষাকারী স্বচ্ছ ঝিল্লী দ্বারা আবৃত ছিল ।
কেবলমাত্র সামান্য আলোই ক্ষুদ্র ছিদ্রে প্রবেশ করতে পারত,
কিন্তু এটা চোখের সংবেদনশীল অভ্যন্তরীণ পৃষ্ঠে
একটা অনুজ্জ্বল ছবি চিত্রিত করার জন্য যথেষ্ট ছিল ।
ফলে নজরকে তীক্ষ্ন হল ।
একটা বড় ফাঁক বেশী আলো ভিতরে আসতে দিত
যাতে একটা উজ্জ্বলতর ছবি তৈরি হয় কিন্তু আলো ফোকাসের বাইরে চলে যেত ।
এই উন্নতি শুরু করেছিল দৃষ্টিশক্তির তুলনামূলক
এক শ্রেষ্ঠত্বের প্রতিযোগীতা ।
বেঁচে থাকার জন্য প্রতিযোগীতা বজায় রাখার প্রয়োজন ছিল ।
কিন্তু তখন চোখের একটা চমৎকার নতুন বৈশিষ্ট্য বিকশিত হল,
একটা লেন্স যা উজ্জ্বলতা এবং তীক্ষ্ন নজর উভয়ই দিল ।
প্রাচীন মাছের চোখের মধ্যে
পিনহোলের কাছে স্বচ্ছ জেল একটা লেন্স গঠন করল ।
একইসময় পিনহোল আকারে বেড়ে গেল
যাতে আরো বেশী বেশী আলো আসতে পারে ।
মাছেরা এখন কাছের জিনিস এবং দূরের জিনিস উভয়ই
হাই ডেফিনেশনে দেখতে পারল ।
আর তখন ভয়াবহ কিছু ঘটল ।
তুমি কখনো খেয়াল করে দেখেছো যে একটা জলভর্তি গ্লাসে একটা খড়কে
জলের পৃষ্ঠে বক্র দেখায় ?
এর কারণ আলো বেঁকে যায় যখন এটা এক মাধ্যম থেকে
অন্য মাধ্যমে ধরো জল থেকে বাতাসে যায় ।
আমাদের চোখ মূলত জলে দেখার জন্য বিকশিত হয়েছিল ।
ঐসব চোখের জলবৎ তরল ভালভাবে
ঐ বক্র প্রভাবের বিকৃতিকে দূর করেছিল ।
কিন্তু ভূমিস্থ পশুদের ক্ষেত্রে
আলো শুষ্ক বায়ু থেকে চিত্র বহন করে
তাদের চোখে নিয়ে যায়, যা এখনও জলময় ।
ফলে আলোক রশ্মি বেঁকে গিয়ে
সকল প্রকার বিকৃতি ঘটায় ।
যখন আমাদের উভচর পূর্বপুরুষ জল ছেড়ে দিয়েছিল ডাঙার জন্য,
তাদের চোখগুলো জলের মধ্যে দেখার জন্যই অত্যন্ত চমৎকারভাবে বিকশিত হয়েছিল বিধায়
সেগুলো বাতাসের মধ্যে দেখার জন্য যাচ্ছেতাই ছিল ।
আমাদের দৃষ্টিশক্তি এরপর থেকে আর কখনোই ভাল হয়নি ।
আমরা আমাদের চোখকে শিল্পের পুরোধা ভাবতে পছন্দ করি,
কিন্তু ৩৭ কোটি ৫০ লক্ষ বছর পর
আমরা এখনও আমাদের নাকের সামনের জিনিস দেখতে পারি না
অথবা প্রায় অন্ধকারে ঠিকমত ঠাহর করতে পারি না
যেভাবে মাছেরা পারে ।
যখন আমরা জল ছেড়েছিলাম
কেন প্রকৃতি আবার নতুন করে শুরু করল না
এবং আমাদের নতুন একগুচ্ছ চোখ বিকশিত করল না
যেগুলো বাতাসের মধ্যে দেখার জন্য অনুকূল ?
প্রকৃতি এভাবে কাজ করে না ।
বিবর্তন প্রজন্মের পর প্রজন্ম ধরে বিদ্যমান অবয়বকে পুনর্গঠিত করে,
ক্ষুদ্র পরিবর্তনের সাথে তাদের উপযোগী করে তোলে ।
এটা ড্রয়িং বোর্ডে ফিরে গিয়ে
প্রথম থেকে শুরু করা নয় ।
উন্নতির প্রতিটা ধাপে, ক্রমবিকশিত চোখ
যথেষ্ট ভাল কাজ করেছিল
টিকে থাকার জন্য একটা বাছাইকৃত সুবিধা দিতে ।
আজ জীবিত প্রাণীদের মধ্যে আমরা
চোখের উন্নতির সকল ধাপ খুঁজে পাই ।
সবগুলো ধাপই কাজ করে ।
মানব চক্ষুর জটিলতা প্রাকৃতিক নির্বাচনের মাধ্যমে
বিবর্তনের প্রতি কোন চ্যালেঞ্জ ছুড়ে দেয় না ।
বস্তুত, চোখ এবং সমস্ত জীববিজ্ঞান মূল্যহীন
বিবর্তন ছাড়া ।
কেউ দাবী করে যে বিবর্তন শুধুই একটা তত্ত্ব,
যেন এটা শুধুই একটা বিকল্প ।
বিবর্তন তত্ত্ব হল মহাকর্ষ তত্ত্বের মতই
একটা বৈজ্ঞানিক সত্য ।
বিবর্তন আসলেই ঘটেছিল ।
পৃথিবীর সকল জীবনের সাথে আমাদের আত্মীয়তা স্বীকার করা
শুধুমাত্র খাঁটি বিজ্ঞানই নয়
আমার দৃষ্টিতে এটা একটা উচ্চ স্তরের আধ্যাত্মিক অভিজ্ঞতা ।
বিবর্তন অন্ধ হবার দরুণ,
এটা আগে থেকে বিপর্যয়কর ঘটনা আঁচ করতে পারে না এবং এর সাথে মানিয়েও নিতে পারে না ।
জীবন বৃক্ষের কিছু ভগ্ন শাখা রয়েছে ।
এগুলোর বেশীরভাগই ছিন্ন হয়ে গিয়েছিল আমাদের এখন পর্যন্ত জানা
পাঁচটা মহাবিপর্যয়ে ।
কোথাও হারিয়ে যাওয়া প্রজাতিদের জন্য
একটা স্মৃতিসৌধ আছে,
বিলুপ্তির হল ।
এসো আমার সাথে ।
বিলুপ্তির হলে স্বাগতম ।
জীবন বৃক্ষের ভগ্ন শাখাগুলোর জন্য একটা স্মৃতিস্তম্ভ ।
আজ জীবিত লক্ষ লক্ষ প্রজাতির প্রতিটির জন্য
হয়ত এক হাজার অন্য প্রাণী ঝরে গেছে ।
এদের বেশীরভাগই অন্য প্রাণীদের সাথে
প্রতিদিনকার প্রতিযোগীতায় মারা গিয়েছিল ।
কিন্তু তাদের অনেকে মুছে গিয়েছিল বিশাল বিধ্বংসী ঘটনায়
সমস্ত গ্রহ ছেয়ে ফেলেছিল ।
শেষ ৫০ কোটি বছরের মধ্যে
এরকম ৫ বার ঘটেছে।
৫ গণ বিলুপ্তি যা পৃথিবীর জীবন বিধ্বস্ত করে দিয়েছিল ।
এগুলোর মধ্যে সবচেয়ে খারাপটি ঘটেছিল এই ২৫ কোটি বছর আগে
পারমিয়ান নামে পরিচিত
একটা যুগের শেষদিকে ।
ট্রাইলোবাইটগুলো ছিল বর্মাচ্ছাদিত প্রাণী যারা
সমুদ্রতল জুড়ে বড় দলের মধ্যে শিকার করত ।
তারা ছিল সেইসব প্রথম প্রাণীদের মধ্যে যেগুলো
ছবি গঠনকারী চোখের বিকাশ সাধন করেছিল ।
ট্রাইলোবাইটরা একটা ভালই দীর্ঘ সময় ধরে জীবিত ছিল এই ২৭ কোটি বছর ।
পৃথিবী একসময় ট্রাইলোবাইটদের গ্রহ ছিল ।
কিন্তু এখন তারা সব চলে গেছে, বিলুপ্ত হয়ে গেছে ।
তাদের অবশিষ্টগুলো অগণিত অন্য প্রজাতির সাথে
জীবনের মঞ্চ থেকে মুছে গিয়েছিল
একটা অতুলনীয় পরিবেশগত দুর্যোগে ।
এখন যেখানে সাইবেরিয়া সেখানে এই মহাধ্বংস শুরু হয়েছিল
এমন ভয়ানক আগ্নেয়গিরির অগ্নুৎপাতের মাধ্যমে যা
আজ পর্যন্ত মানুষ অনুভব করেনি ।
পৃথিবী তখন অনেক ভিন্ন ছিল
এক অতিমহাদেশ এবং একটাই বিশাল মহাসমুদ্র ।
অগ্নিময় লাভার নিরন্তর বন্যা
পশ্চিম ইউরোপের চেয়েও বড় এক এলাকা গ্রাস করে ফেলেছিল ।
ঘন ঘন অগ্নুৎপাত চলছিল
শত সহস্র বছর ধরে ।
গলিত পাথর
জ্বালিয়ে দিল মাটিতে জমা কয়লা এবং বাতাসকে দূষিত করে দিল
কার্বন ডাই অক্সাইড ও অন্যান্য গ্রীনহাউজ গ্যাস দিয়ে ।
এটা পৃথিবীকে উত্তপ্ত করেছিল
এবং সমুদ্রের ধারার প্রবাহ বন্ধ করে দিয়েছিল ।
বিষাক্ত ব্যাকটেরিয়া বেঁচে গেল
কিন্তু মহাসমুদ্রের বাকী প্রায় সবকিছু মরে গেল ।
বদ্ধ জল বাতাসে নির্গত করল
মারাত্মক হাইড্রোজেন সালফাইড গ্যাস
যা বেশীরভাগ স্থলচর প্রাণীদের শ্বাসরোধ করে দিল ।
এই গ্রহের সকল প্রজাতির দশটার মধ্যে নয়টা বিলুপ্ত হয়ে গেল ।
আমরা একে বলি
মহামৃত্যু ।
পৃথিবীর জীবন নিশ্চিহ্ন হওয়ার এত কাছাকাছি চলে গিয়েছিল
যে পৃথিবী আগের মত হতে এক কোটি বছরেরও বেশী সময় লেগে গিয়েছিল ।
কিন্তু নতুন জীবরা ধীরে ধীরে বিকশিত হয়েছিল,
পারমিয়ান যুগের ব্যাপক হত্যাযজ্ঞের ফলে তৈরি হওয়া শূণ্যস্থান পূরণ করছিল ।
এদের মধ্যে সবচেয়ে বড় বিজেতা ছিল ডাইনোসরেরা ।
এখন পৃথিবী ছিল তাদের গ্রহ ।
তাদের রাজত্ব ১৫ কোটি বছর যাবৎ চলেছিল ।
এরপর অন্য গণ বিলুপ্তিতে
এরাও শেষ হয়ে গেল ।
পৃথিবীতে জীবন ভালই আঘাত পেয়েছে যুগযুগ ধরে ।
এখনও জীবন টিকে আছে ।
বেঁচে থাকার জেদ মাথা ঘুরিয়ে দেয়ার মত ।
যেখানে জীবন থাকতে পারে বলে কেউ কল্পনাও করে না সেখানেও আমরা জীবন পাচ্ছি ।
ঐ নামহীন গলি ?
ওটা অন্যদিনের জন্য ।
আমি জানি একটা প্রাণী ফুটন্ত জলে
অথবা কঠিন বরফে বাঁচতে পারে ।
এটা এক ফোটা জল ছাড়া দশ বছর চলতে পারে ।
এটা ঠান্ডা বায়ুশূণ্য স্থানে ও মহাশূণ্যের তীব্র বিকিরণের মধ্যে
উন্মুক্ত ঘুরে বেড়াতে পারে এবং তারপরও অক্ষত অবস্থায় ফেরত আসবে ।
টার্ডিগ্রেড বা জল ভাল্লুক ।
এটা সবচেয়ে উচু পাহাড়ের উপরস্থ বাড়ি
এবং সমুদ্রের গভীরতম খাতে সমানভাবে বিদ্যমান ।
আমাদের বাড়ির পিছনের উঠোনে জলাভূমিতেও
এটা অগণিত সংখ্যায় রয়েছে ।
তুমি হয়ত এদের কখনোই খেয়াল করনি
কারণ এরা খুবই ছোট ।
একটা পিনের মাথার আকারের ।
কিন্তু তারা অদম্য ।
টার্ডিগ্রেডরা সকল ৫ গণ বিলুপ্তিতে টিকে গেছে ।
অর্ধ শতকোটি বছর যাবৎ তারা এখানে রয়েছে ।
আমরা চিন্তা করতে অভ্যস্ত জীবন অনেক খুতখুতে
এটা শুধু সেখানেই টিকে থাকবে যেখানে
খুব গরম নয় আবার খুব ঠান্ডাও নয়
খুব অন্ধকার নয় বা লবণাক্ত বা অম্লীয় বা তেজস্ক্রিয় নয় ।
আর যাই করো না কেন, জল যোগ করতে ভুলো না ।
আমরা ভুল ছিলাম ।
কষ্টসহিষ্ণু টার্ডিগ্রেডরা যেমন প্রমাণ করে দিল
জীবন সহ্য করতে পারে সেইসব অবস্থা যেসব
আমাদের মানুষের জন্য নিশ্চিত মৃত্যু।
আমরা এবং আমাদের গ্রহের সর্বোচ্চ চরম পরিবেশে খুঁজে পাওয়া
প্রাণীদের মধ্যে পার্থক্য হল
শুধু একটা বিষয়ের বৈচিত্র্যে,
একটা নির্দিষ্ট ভাষার আঞ্চলিক উপভাষাসমূহের বৈচিত্র্যে ।
আর সেই ভাষা হল পৃথিবীর জীবনের জেনেটিক কোড ।
কিন্তু অন্যান্য জগতে জীবন কেমন হবে ?
সেই জগতগুলো যেগুলোর ইতিহাস,
রসায়ন এবং বিবর্তন পৃথিবী থেকে সম্পূর্ণ ভিন্ন ?
একটা দূরবর্তী জগতে আমি তোমাকে নিয়ে যেতে চাই --
আমাদের দুনিয়া থেকে সম্পূর্ণ ভিন্ন এক দুনিয়া,
কিন্তু হয়ত জীবনকে আশ্রয় দিতে পারে ।
যদি তা হয়, এটা অবশ্যই এমন কিছু হবে
যা আমরা এর আগে কখনো দেখিনি ।
মেঘ এবং কুয়াশা দিয়ে সম্পূর্ণ ঢাকা টাইটানের পৃষ্ঠ,
শনিগ্রহের দানবীয় উপগ্রহ ।
টাইটান আমাকে কিছুটা ঘরের ( পৃথিবী ) কথা মনে করিয়ে দেয় ।
পৃথিবীর মত এরও একটা বায়ুমন্ডল আছে, যার বেশীরভাগই নাইট্রোজেন ।
কিন্তু এটা চারগুণ ঘন ।
টাইটানের বাতাসে কোন অক্সিজেন নেই
এবং পৃথিবীর যে কোন জায়গার চেয়ে অনেক বেশী ঠান্ডা ।
কিন্তু তবুও আমি সেখানে যেতে চাই ।
টাইটানের পৃষ্ঠদেশ দেখতে পারার আগে
কয়েকশ কিলোমিটার ধোঁয়াশার মধ্য দিয়ে
আমাদের নেমে আসতে হবে ।
কিন্তু লুকোন তলদেশে রয়েছে এক অদ্ভূত পরিচিত ভূমি ।
টাইটান আমাদের সৌরজগতের একমাত্র অন্য দুনিয়া
যেখানে বৃষ্টি হয় ।
এতে আছে নদী এবং উপকূল ।
টাইটানের আছে শত শত হ্রদ ।
এগুলোর একটা দক্ষিণ আমেরিকার সবচেয়ে বড় হ্রদ ''লেক সুপিরিয়র'' এর চেয়েও বড় ।
হ্রদ থেকে বাস্প উপরে উঠে
ঘন হয় এবং বৃষ্টি হয়ে আবার ঝরে পড়ে ।
বৃষ্টি নদীর জন্ম দেয়
যা ভূমির মধ্য দিয়ে উপত্যকা তৈরি করে,
পৃথিবীর মতই ।
কিন্তু একটা বড় পার্থক্য আছে ।
টাইটানে সমুদ্র এবং বৃষ্টি
জলের নয় বরং মিথেন ও ইথেনের ।
পৃথিবীতে এই অনুগুলো প্রাকৃতিক গ্যাস হিসেবে পাওয়া যায় ।
হিমশীতল টাইটানে
এগুলো তরল ।
টাইটানে প্রচুর জলও আছে,
কিন্তু জলের সবটুকুই পাথরের মত শক্ত বরফময় ।
বস্তুত, টাইটানের ভূমি এবং পর্বত
জলের বরফ দ্বারাই প্রধাণত তৈরি ।
শূণ্যের চেয়ে শত ডিগ্রী নিম্ন তাপমাত্রা হওয়ায়
জল আদৌ তরলে পরিণত হবার জন্য টাইটান অনেক ঠান্ডা ।
কার্ল স্যাগানের পর থেকে জ্যোতিঃজীববিজ্ঞানীরা বিস্মিত হয়েছেন
এই ভেবে যে যদি টাইটানের হাইড্রোকার্বন হ্রদে হয়ত জীবন সাতার কেটে বেড়ায় ।
এমন জীবনের জন্য রাসায়নিক উপাদান
আমাদের জানা যেকোন কিছুর চেয়ে সম্পূর্ণ ভিন্ন হতে হবে ।
পৃথিবীর সকল জীবন তরল জলের উপর নির্ভরশীল
এবং টাইটানের পৃষ্ঠে এর নামগন্ধও নেই ।
কিন্তু আমরা অন্য ধরণের জীবন কল্পনা করতে পারি ।
হয়ত এমন জীব যারা প্রশ্বাসের জন্য অক্সিজেনের পরিবর্তে
হাইড্রোজেন গ্রহণ করে
এবং নিঃশাস হিসেবে কার্বন ডাই অক্সাইডের পরিবর্তে মিথেন ত্যাগ করে ।
হয়ত তারা শক্তির উৎস হিসেবে চিনির পরিবর্তে এসিটিলিন ব্যবহার করে ।
কিভাবে আমরা খুঁজে পাব যদি এমন প্রাণী
অন্ধকার তৈলাক্ত ঢেউয়ের নীচে লুকোন সাম্রাজ্যে রাজত্ব করে ?
আমরা ক্রাকেন সমদ্রের গভীর নীচে ডুব দিচ্ছি,
যেটার নাম পৌরাণিক নরওয়ে দেশীয় সমুদ্র দানবের নামানুসারে রাখা হয়েছে ।
এমনকি যদি এখানে ঐসব দানবের একটা থাকেও
আমরা সম্ভবত এটাকে দেখতে পারব না ।
এখানে খুবই অন্ধকার ।
যদি তুমি পৃথিবীর সব তেল এবং প্রাকৃতিক গ্যাস নিয়ে যাও
সেটা টাইটানে মজুদের একটা ছোট্ট ভগ্নাংশ হবে ।
কিছু আলো জ্বালা যাক ।
আমরা এখন পৃষ্ঠের দুইশ মিটার নীচে ।
কিছু দেখলে ?
ওখানে, ঐ ফাটলের কাছে ।
হয়ত এটা আমার কল্পনা ।
আমি মনে করি, আমাদের ফিরে আসতে হবে
যদি আমরা নিশ্চিতভাবে খুঁজে পেতে চাই ।
শেষ একটা গল্প আমি তোমাকে বলতে চাই
এবং এটা এখন অব্দি বিজ্ঞানের বলা সর্বশ্রেষ্ঠ গল্প ।
এটা আমাদের দুনিয়াতে জীবনের গল্প ।
চারশ কোটি বছর আগের পৃথিবীতে স্বাগতম ।
জীবন সৃষ্টির আগে এই ছিল আমাদের গ্রহ ।
কেউ জানেনা কিভাবে জীবন শুরু হয়েছিল ।
ঐ সময়ের বেশীরভাগ প্রমাণ ধ্বংস হয়ে গিয়েছিল
সংঘর্ষ এবং ভাঙনের দ্বারা ।
জ্ঞান এবং অজ্ঞতার সীমানায় বিজ্ঞান কাজ করে ।
আমরা স্বীকার করতে ভয় পাইনা যা আমরা জানিনা ।
না জানার মধ্যে কোন লজ্জা নেই।
একমাত্র লজ্জা হল ভান করা যে আমাদের সব উত্তর আছে ।
হয়ত এই শো দেখছে এমন কেউ
কিভাবে পৃথিবীতে জীবন শুরু হয়েছিল
সেই রহস্য প্রথম উন্মোচন করবে ।
জীবিত অনুজীবদের থেকে পাওয়া প্রমাণ
ইঙ্গিত দেয় যে তাদের সর্বাপেক্ষা প্রাচীন পূর্বপুরুষ
উচ্চ তাপমাত্রা পছন্দ করত ।
পৃথিবীতে জীবন হয়ত গরম জলে উদিত হয়েছে
জলমগ্ন আগ্নেয়গিরির ফাটলের চারপাশে ।
কার্ল স্যাগানের আসল ''কসমস'' (ডকুমেন্টরী) সিরিজে
তিনি চিহ্নিত করেছিলেন সেই অবিচ্ছিন্ন সূত্র যা
চারশ কোটি বছর আগের
জীবাণু থেকে সরাসরি
তুমি পর্যন্ত বিস্তৃত ।
চল্লিশ সেকেন্ডে চারশ কোটি বছর ।
দিন থেকে রাত ঠাহর করতে না পারা জীব থেকে
ব্রহ্মান্ড অনুসন্ধানকারী জীব পর্যন্ত ।
কার্ল স্যাগান : এই হল সেইসব জিনিস যা অনু তৈরি করে
যদি বিবর্তনের জন্য চারশ কোটি বছর সময় দেয়া হয় ।